Titus (elokuva)

Titus () on vuonna 1999 ensi-iltansa saanut Julie Taymorin ohjaama ja käsikirjoittama yhdysvaltalais-brittiläis-italialainen jännitysdraamaelokuva, joka perustuu William Shakespearen kostoaiheiseen tragedianäytelmään Titus Andronicus. Titus kertoo antiikin Rooman kenraalin tuhosta. Tituksen nimiroolissa on Anthony Hopkins ja goottien kuningatarta näyttelee Jessica Lange. Titus on Titus Andronicuksen ensimmäinen elokuvasovitus. Elokuvan tuotantoyhtiöinä olivat Overseas Filmgroup ja Clear Blue Sky Productions ja levittäjänä Fox Searchlight Pictures. Titus on ohjaaja ja käsikirjoittaja Taymorin esikoisohjaus elokuvassa. ==Juoni== Titus kertoo roomalaisesta kenraalista, Titus Andronicuksesta (Anthony Hopkins), joka palaa sodasta voitokkaana ja tuo mukanaan kuningasperheelle arvokkaita panttivankeja. Goottien kuningatar Tamora (Jessica Lange) on juonittelija, ja Tituksen pystypäisyys johtaa veritaisteluihin ja lopulta tuhoon. ==Näyttelijät== ==Tuotanto== Tituksen kuvaukset alkoivat 5. lokakuuta vuonna 1998. Näyttelijät olivat harjoitelleet kolme viikkoa ennen kuvausten alkua. Elokuva kuvattiin Floridan Tampassa, Kroatian Pulassa ja Italian Roomassa sekä siellä sijaitsevalla Cinecittàssa 20 miljoonan dollarin budjetilla. Elokuvan kuvaukset päättyivät tammikuussa vuonna 1999. ==Soundtrack== Tituksen musiikin sävelsi ohjaaja Julie Taymorin pitkäaikainen ystävä ja avopuoliso Elliot Goldenthal. Elokuvan soundtrack-albumi julkaistiin 11. tammikuuta vuonna 2000. Raita Kappale Kesto Säveltäjä 1\. "Victorius Titus" 2:58 Elliot Goldenthal 2\. "Procession & Obsequis" 3:00 Elliot Goldenthal 3\. "Revenge Wheel" 0:54 Elliot Goldenthal 4\. "Tribute & Suffrage" 4:17 Elliot Goldenthal 5\. "Arrows of the Gods" 1:33 Elliot Goldenthal 6\. "An Offering" 2:04 Elliot Goldenthal 7\. "Crossroads" 3:24 Elliot Goldenthal 8\. "Vortex" 1:34 Elliot Goldenthal 9\. "Swing Rave" 1:53 Elliot Goldenthal 10\. "Ill-Fated Plot" 2:20 Elliot Goldenthal 11\. "Pickled Heads" 5:05 Elliot Goldenthal 12\. "Tamora’s Pastorale" 1:13 Elliot Goldenthal 13\. "Titus’ Vow" 3:43 Elliot Goldenthal 14\. "Mad Ole Titus" 2:27 Elliot Goldenthal 15\. "Philimelagram" 1:46 Elliot Goldenthal 16\. "Pressing Judgement" 3:32 Elliot Goldenthal 17\. "Aaron’s Plea" 2:01 Elliot Goldenthal 18\. "Coronation" 1:54 Elliot Goldenthal 19\. "Apian Stomp" 1:32 Elliot Goldenthal 20\. "Adagio" 2:25 Elliot Goldenthal 21\. "Finale" 8:34 Elliot Goldenthal 22\. "Vivere" 3:33 Carlo Buti ==Julkaisu ja vastaanotto== Yhdysvalloissa Titus sai ensi-iltansa 25. joulukuuta vuonna 1999 Los Angelesissa ja New Yorkissa. Rajoitettuun teatterilevitykseen elokuva pääsi seuraavana vuonna 11. helmikuuta. Italiassa elokuva tuli ensi-iltaan 24. maaliskuuta vuonna 2000 ja Isossa-Britanniassa ensimmäiseksi 1. syyskuuta 2000 Lontoossa ja sitten 29. syyskuuta maanlaajuisesti. Titusta ei esitetty Suomessa ollenkaan elokuvateattereissa, mutta elokuva julkaistiin VHS:lle ja DVD:lle. Ilmestyessään Titus oli taloudellinen floppi. Titus tuotti vain 22 313 dollaria avausviikonloppunaan, joka johtui rajoitetusta teatterilevityksestä. Titusta esitettiin vain kahdessa elokuvateatterissa avausviikonloppuna. Elokuvan laajin teatterilevitys Yhdysvalloissa ylsi ainoastaan 35:een elokuvateatteriin, joka johti vain 2 007 290 dollarin lipputuloihin. Titus sai ilmestyessään kriitikoilta myönteisen vastaanoton. Metacriticissä elokuvalla on arvosanana 57, joka perustuu kahteenkymmeneenyhdeksään arvosteluun. Rotten Tomatoes -sivustolla elokuvalla on "tuore" 68 prosentin arvosana, joka perustuu seitsemäänkymmeneenviiteen arvosteluun. Melkein 20 250 arvionsa tehdystä käyttäjästä 86 prosenttia piti elokuvasta. Elokuva sai kritiikkiä muun muassa sen 162:n minuutin pituudesta. The New York Timesin elokuvakriitikko Stephen Holden antoi elokuvalle myönteisen arvostelun tehden Tituksesta "kriitikkojen valinnan". Chicago Sun- Timesin Roger Ebert ylisti elokuvaa ja antoi Titukselle kolme ja puoli tähteä neljästä. Tituksesta on saatavilla monia eri DVD-julkaisuja. ==Palkinnot ja palkintoehdokkuudet== Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Vuosi Palkinto Kategoria Ehdokas Tulos 1999 Los Angeles Film Critics Association -palkinto Paras lavastus Dante Ferretti 2000 Oscar-palkinto Paras puvustus Milena Canonero 2000 Art Directors Guild -palkinto Paras lavastus elokuvassa Dante Ferretti Pier Luigi Basile Massimo Razzi Domenico Sica 2000 Edgar Allan Poe -palkinto Paras elokuva Julie Taymor 2000 Nastro d’argento Paras lavastus Dante Ferretti 2000 Las Vegas Film Critics Society -palkinto: Sierra-palkinto Paras sovitettu käsikirjoitus Julie Taymor 2000 Las Vegas Film Critics Society -palkinto: Sierra-palkinto Paras puvustus Milena Canonero 2000 Santa Barbaran elokuvajuhlat: Modern Master -palkinto Anthony Hopkins 2000 Satellite-palkinto Paras miessivuosa draamaelokuvassa Harry Lennix 2000 Satellite-palkinto Paras naissivuosa draamaelokuvassa Jessica Lange 2000 Satellite-palkinto Paras sovitettu käsikirjoitus Julie Taymor 2000 Satellite-palkinto Parhaat erikoistehosteet Kyle Cooper Imaginary Forces 2000 Satellite-palkinto Paras lavastus Dante Ferretti 2000 Satellite-palkinto Paras puvustus Milena Canonero 2001 Chlotrudis-palkinto Paras ohjaus Julie Taymor 2001 Chlotrudis-palkinto Paras sovitettu käsikirjoitus Julie Taymor 2001 Chlotrudis-palkinto Paras miessivuosa Harry Lennix 2001 Chlotrudis-palkinto Paras kuvaus Luciano Tovoli 2001 London Film Critics Circle -palkinto Vuoden brittiläinen miesnäyttelijä Anthony Hopkins ==Lähteet== ==Aiheesta muualla== * * * * Titus TCM Movie Databasessa * Titus Rotten Tomatoesin sivuilla * Titus Box Office Mojossa * Titus Metacritic- sivustolla Luokka:Vuoden 1999 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset draamaelokuvat Luokka:Näytelmiin perustuvat elokuvat Luokka:Vuoden 1999 brittiläiset elokuvat Luokka:Brittiläiset jännityselokuvat Luokka:Brittiläiset draamaelokuvat Luokka:Vuoden 1999 italialaiset elokuvat Luokka:Italialaiset draamaelokuvat